wickkiey/tamil-wikipedia-chunked huggingface dataset:
# முப்புளோரைடு

## முப்புளோரைடுகளின் பட்டியல்

- ஆக்டினியம் புளோரைடு, AcF<sub>3</sub>
- அலுமினியம் புளோரைடு, AlF<sub>3</sub>
- அமெரிசியம்(III) புளோரைடு, AmF<sub>3</sub>
- ஆண்டிமனி டிரைபுளோரைடு, SbF<sub>3</sub>,
- ஆர்சனிக் முப்புளோரைடு, AsF<sub>3</sub>
- பெர்க்கிலியம்(III) புளோரைடு, BkF<sub>3</sub>
- புரோமின் முப்புளோரைடு, BrF<sub>3</sub>
- கலிபோர்னியம்(III) புளோரைடு, CaF<sub>3</sub>
- சீரியம்(III) புளோரைடு, CeF<sub>3</sub>
- குரோமியம்(III) புளோரைடு, CrF<sub>3</sub>
- கோபால்ட்(III) புளோரைடு, CoF<sub>3</sub>
- கியூரியம்(III) புளோரைடு, CmF<sub>3</sub>
- டிசிப்ரோசியம்(III) புளோரைடு, DyF<sub>3</sub>
- ஐன்சுடைனியம் புளோரைடு, EsF<sub>3</sub>
- யூரோப்பியம்(III) புளோரைடு, EuF<sub>3</sub>
- எர்பியம்(III) புளோரைடு, ErF<sub>3</sub>
- கடோலினியம்(III) புளோரைடு, GdF<sub>3</sub>
- காலியம்(III) புளோரைடு, GaF<sub>3</sub>
- தங்கம்(III) புளோரைடு, AuF<sub>3</sub>
- ஓல்மியம்(III) புளோரைடு, HoF<sub>3</sub>
- இண்டியம்(III) புளோரைடு, InF<sub>3</sub>
- அயோடின் முப்புளோரைடு, IF<sub>3</sub>,
- இரிடியம் முப்புளோரைடு, IrF<sub>3</sub>
- லியுதேத்தியம்(III) புளோரைடு, LuF<sub>3</sub>
- மாங்கனீசு(III) புளோரைடு, MnF<sub>3</sub>
- நியோடிமியம் புளோரைடு, NdF<sub>3</sub>
- நெப்டியூனியம்(III) புளோரைடு, NpF<sub>3</sub>
- பலேடியம்(II,IV) புளோரைடு, Pd[PF<sub>6</sub>],
- புளுட்டோனியம்(III) புளோரைடு, PuF<sub>3</sub>
- பிரசியோடைமியம்(III) புளோரைடு, PrF<sub>3</sub>
- புரோமித்தியம்(III) புளோரைடு, PmF<sub>3</sub>
- ரோடியம் முப்புளோரைடு, RhF<sub>3</sub>
- சமாரியம்(III) புளோரைடு, SmF<sub>3</sub>
- வெள்ளி(III) புளோரைடு, AgF<sub>3</sub>,
- டெர்பியம்(III) புளோரைடு, TbF<sub>3</sub>
- தாலியம் முப்புளோரைடு, TlF<sub>3</sub>
- தயோபாசுபோரைல் புளோரைடு, PSF<sub>3</sub>,
- தூலியம்(III) புளோரைடு, TmF<sub>3</sub>
- தைட்டானியம்(III) புளோரைடு, TiF<sub>3</sub>
- யுரேனியம் ட்ரைபுளோரைடு, UF<sub>3</sub>
- வனேடியம்(III) புளோரைடு, VF<sub>3</sub>
- வனேடியம்(V) ஆக்சிமுப்புளோரைடு, VOF<sub>3</sub>
- இட்டர்பியம்(III) புளோரைடு, YbF<sub>3</sub>
- இட்ரியம்(III) புளோரைடு, YF<sub>3</sub>
# தூடூ மாவட்டம்

.
**தூடூ மாவட்டம்** (*Dudu district*), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் 3 வருவாய் வட்டங்களைக் கொண்டு இப்புதிய மாவட்டம் 7 மார்ச் 2023 அன்று நிறுவப்பட்டது.இதன் நிர்வாகத் தலைமயிடம் தூடூ நகரம் ஆகும். இது ஜெய்ப்பூருக்கு தென்மேற்கே 63.8 கிலோ மீட்டர் தொலைவில் உள்ளது.
# தூடூ மாவட்டம்

## மாவட்ட நிர்வாகம்

தூடூ மாவட்டம் 3 வருவாய் வட்டங்களைக் கொண்டது. அவைகள்:
1. தூடூ வட்டம்
1. பாகி வட்டம்
1. மௌஜமாபாத் வட்டம்
# தூடூ மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இம்மாவட்டத்தின் மக்கள் தொகை 1,84,960 ஆகும். பாலின விகிதம் 1000 ஆண்களுக்கு 943 பெண்கள் வீதம் உள்ளனர். சராசரி எழுத்தறிவு 61.98%%ஆகும்.
# தூடூ மாவட்டம்

## இதனையும் காண்க

- தூடூ நகரம்
- இராஜஸ்தான் மாவட்டப் பட்டியல்
# புரோடாக்டினியம் டெட்ராபுளோரைடு

**புரோடாக்டினியம் டெட்ராபுளோரைடு** (Protactinium tetrafluoride) என்பது PaF4 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். புரோடாக்டினியம் உலோகமும் புளோரினும் சேர்ந்து இந்த இருமச் சேர்மம் உருவாகிறது.
# புரோடாக்டினியம் டெட்ராபுளோரைடு

## தயாரிப்பு

600 பாகை செல்சியசு வெப்பநிலையில் ஐதரசன் புளோரைடு/ஐதரசன் கலவையுடன் புரோடாக்டினியம்(IV) ஆக்சைடை சேர்மத்தை வினைபுரியச் செய்து புளோரினேற்றம் செய்வதன் மூலம் புரோடாக்டினியம் டெட்ராபுளோரைடைத் தயாரிக்கலாம்:  
:::PaO<sub>2</sub> + 4HF -> PaF<sub>4</sub> + 2H<sub>2</sub>O  
ஐதரசன் புளோரைடு மற்றும் ஐதரசனை புரோடாக்டினியம்(V) ஆக்சைடு சேர்மத்தின் மீது செலுத்தினாலும் புரோடாக்டினியம் டெட்ராபுளோரைடைத் தயாரிக்கலாம்:  
:::Pa<sub>2</sub>O<sub>5</sub> + 8HF + H<sub>2</sub> -> 2PaF<sub>4</sub> + 5H<sub>2</sub>O
# புரோடாக்டினியம் டெட்ராபுளோரைடு

## இயற்பியல் பண்புகள்

a = 1.27 நானோமீட்டர், b = 1.07 நானோமீட்டர், c = 0.842 நானோமீட்டர், β = 126.3° என்ற அணிக்கோவை அளவுருக்களுடன் புரோடாக்டினியம் டெட்ராபுளோரைடு UF4 கட்டமைப்பின் அடர் பழுப்பு நிறத்தில் ஒற்றைகச்சரிவச்சு, ஊசி போன்ற படிகங்களாக உருவாக்கிறது.  
நீர்த்த அமோனியம் புளோரைடு கரைசலில் புரோடாக்டினியம் டெட்ராபுளோரைடு கரையும்.
# புரோடாக்டினியம் டெட்ராபுளோரைடு

## வேதிப் பண்புகள்

புரோடாக்டினியம் டெட்ராபுளோரைடு ஆக்சிசன் மற்றும் புளோரினுடன் வினையில் ஈடுபடுகிறது.:  
:2PaF<sub>4</sub> + F<sub>2</sub> -> 2PaF<sub>5</sub>  
:4PaF<sub>4</sub> + O<sub>2</sub> -> 2Pa<sub>2</sub>OF<sub>8</sub>  
காரங்களுடன் புரோடாக்டினியம் டெட்ராபுளோரைடு வினைபுரிகிறது:  
:PaF<sub>4</sub> + 4NaOH -> PaO<sub>2</sub> + 4NaF + 2H<sub>2</sub>O  
புரோடாக்டினியம் டெட்ராபுளோரைடு உப்பிலிருந்து உலோகத்தை பேரியம் இடப்பெயர்ச்சி செய்கிறது.  
:PaF<sub>4</sub> + 2Ba -> Pa + 2BaF<sub>2</sub>
# கேக்கிரி மாவட்டம்

**கேக்கிரி மாவட்டம்** (*Kekri district*), இந்தியாவின் இராஜஸ்தான் மாநிலத்தின் அஜ்மீர் மாவட்டம் மற்றும் டோங் மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் 7 மார்ச் 2023 அன்று நிறுவப்பட்டது.இதன் நிர்வாகத் தலைமையிடம் கேக்கிரி நகரம் ஆகும். கேக்க்ரி நகரம் அஜ்மீருக்கு தென்கிழக்கே 78 கிலோ மீட்டர் தொலைவில் உள்ளது.
# கேக்கிரி மாவட்டம்

## மாவட்ட நிர்வாகம்

கேக்கிரி மாவட்டம் 6 வருவாய் வட்டங்களைக் கொண்டது.அவைகள்:
1. கேக்கிரி வட்டம்
1. சவார் வட்டம்
1. பினாய் வட்டம்
1. சர்வார் வட்டம்
1. தந்தோடி வட்டம்
1. தொடரய்சிங் வட்டம்
# கேக்கிரி மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இம்மாவட்டத்தின் மக்கள் தொகை 630,832. ஆகும். .பாலின விகிதம் 1000 ஆண்களுக்கு 967 f பெண்கள் வீதம் உள்ளனர். இம்மாவட்ட மக்களில் இந்து சமயத்தினர் 93.15, இசுலாமியர் 5.28, சமணர்கள் 1.40% மற்றும் பிறர் 0.17% ஆக உள்ளனர். இம்மாவட்டத்தில் இராசத்தானி 70.20%, தூந்தாரி மொழி15.70%, மார்வாரி மொழி 6.76% இந்தி மொழி 6.64% மற்றும் பிற மொழிகள் 0.70% பேசுகின்றனர்.
# கேக்கிரி மாவட்டம்

## இதனையும் காண்க

- கேக்கிரி நகரம்
- இராஜஸ்தான் மாவட்டப் பட்டியல்
# சூலமங்கலம்

**சூலமங்கலம்** என்பது இந்தியாவில் தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு புறநகர்ப் பகுதியாகும்.
# சூலமங்கலம்

## அமைவிடம்

கடல் மட்டத்திலிருந்து சுமார் 61.66 மீ. உயரத்தில், என்ற புவியியல் ஆள்கூறுகள் கொண்டு சூலமங்கலம் பகுதி அமைந்துள்ளது.
# சூலமங்கலம்

## இசை முக்கியத்துவம்

பக்திப் பாடல்களைப் பாடி புகழ்பெற்ற சூலமங்கலம் சகோதரிகள் என்ற இரு சகோதரிகளான ஜெயலட்சுமி மற்றும் இராஜலட்சுமி ஆகியோர் பிறந்த ஊர் சூலமங்கலம் ஆகும்.
# சூலமங்கலம்

## சமயம்

### கோயில்கள்

தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்ற சௌந்தரராஜப் பெருமாள் கோயில் என்ற ஒரு பெருமாள் கோயில் மற்றும் கிருத்திவாகேசுவரர் கோயில் என்ற ஒரு சிவன் கோயில் ஆகிய இரண்டு கோயில்கள் சூலமங்கலத்தில் அமைந்துள்ளன.
# சூலமங்கலம்

## அரசியல்

சூலமங்கலம் பகுதியானது, பாபநாசம் (சட்டமன்றத் தொகுதி) மற்றும் மயிலாடுதுறை மக்களவைத் தொகுதி வரம்புகளுக்கு உட்பட்டதாகும்.
# இசுடெர்கோரைட்டு

**இசுடெர்கோரைட்டு** (*Stercorite*) என்பது அமோனியம் சோடியம் பாசுபேட்டு உப்பின் கனிம வடிவமாகும். இந்த பெயர் சாணத்தைக் குறிக்கும் இலத்தீன் சொல்லான இசுடெர்கசு என்ற சொல்லிலிருந்து வந்தது. ஏனெனில் இந்த கனிமம் முதன் முதலில் குவானோ எனப்படும் கடற்பறவைகள் அல்லது வௌவால்களின் கழிவிலிருந்துதான் கண்டுபிடிக்கப்பட்டது. பன்னாட்டு கனிமவியல் சங்கம் இசுடெகோரைட்டு கனிமத்தை Stc என்ற குறியீட்டால் அடையாளப்படுத்துகிறது.
# ஜாங்கிபூர் மக்களவைத் தொகுதி

**ஜாங்கிபூர் மக்களவைத் தொகுதி** (*Jangipur Lok Sabha constituency*) என்பது இந்தியாவின் மேற்கு வங்காளத்தின் முர்சிதாபாத் மாவட்டத்தில் உள்ள ஒரு நாடாளுமன்றத் தொகுதியாகும். எண். 9 ஜாங்கிபூர் மக்களவைத் தொகுதியின் ஏழு சட்டமன்றத் தொகுதிகளும் முர்சிதாபாத் மாவட்டத்தில் உள்ளன.
# ஜாங்கிபூர் மக்களவைத் தொகுதி

## சட்டமன்றத் தொகுதிகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதியான ஜாங்கிபூர் மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.
| 57 | சுட்டி | முர்ஷிதாபாத் | எமானி பிசுவாசு | அஇதிகா |
| --- | --- | --- | --- | --- |
| 58 | ஜாங்கிபூர் | ஜாகிர் உசைன் | அஇதிகா |  |
| 59 | இரகுநாத்கஞ்ச் | அக்ருசுமான் | அஇதிகா |  |
| 60 | சாகர்திகி | பேய்ரான் பிசுவாசு | அஇதிகா |  |
| 61 | லால்கோலா | அலி முகமது | அஇதிகா |  |
| 65 | நபாகிராம் (ப.இ.) | கனை சந்திர மொண்டல் | அஇதிகா |  |
| 66 | கார்க்ராம் (ப.இ.) | ஆசிசு மர்ஜித் | அஇதிகா | } |
2004ஆம் ஆண்டில் ஜாங்கிபூர் மக்களவைத் தொகுதி பின்வரும் சட்டமன்றத் தொகுதிகளைக் கொண்டிருந்தது. பாரக்கா (சட்டமன்ற தொகுதி எண் 50) அவுரங்காபாத் (சட்டமன்ற தொகுதி எண் 51) சுட்டி (சட்டமன்ற தொகுதி எண் 52) சாகர்திகி (ப.இ.)(சட்டமன்ற தொகுதி எண் 53) ஜாங்கிபூர் (சட்டமன்ற தொகுதி எண் 54) நபாகிராம் (சட்டமன்ற தொகுதி எண் 66).
# ஜாங்கிபூர் மக்களவைத் தொகுதி

## நாடாளுமன்ற உறுப்பினர்கள்

| 1967 | லுத்பால் அக் | இந்திய தேசிய காங்கிரசு |
| --- | --- | --- |
| 1971 |  |  |
| 1977 | சசங்கா சேகர் சன்யால் | இந்தியப் பொதுவுடமைக் கட்சி (மார்க்சிஸ்ட்) |
| 1980 | ஜைனல் அபேடின் |  |
| 1984 |  |  |
| 1989 |  |  |
| 1991 |  |  |
| 1996 | முகமது இட்ரிஸ் அலி | இந்திய தேசிய காங்கிரசு |
| 1998 | அபுல் அசுனத் கான் | இந்தியப் பொதுவுடமைக் கட்சி (மார்க்சிஸ்ட்) |
| 1999 |  |  |
| 2004 | பிரணப் முகர்ஜி | இந்திய தேசிய காங்கிரசு |
| 2009 |  |  |
| 2012^ | அபிஜித் முகர்ஜி |  |
| 2014 |  |  |
| 2019 | கலிலூர் இரகுமான் | அகில இந்திய திரிணாமுல் காங்கிரசு |
| 2024 | } |  |
^ இடைத் தேர்தல்
# ஹென்ரி பெட்ரிஸ்

**டியூனுஜ் எட்வர்ட் ஹென்றி பெட்ரிஸ்** (*Duenuge Edward Henry Pedris* (; 16 ஆகத்து 1888 – 7 யூலை 1915) என்பவர் இலங்கை குடிப்படை அதிகாரியும் உயர் வகுப்பு மாந்தரும் ஆவார். 1915 சிங்களவர் முசிலீம் கலவரத்தின்போது பிரித்தானிய இந்திய இராணுவத்தின் 17 வது பஞ்சாப் படையணியால் தேசத்துரோகத்திரோகக் குற்றச்சாட்டின்படி இராணுவச் சட்டத்தின் கீழ் மரண தண்டனை விதிக்கப்பட்டது. இராணுவ வழக்கத்தின்படி பெட்ரிஸ் துப்பாக்கியால் சுட்டுக் கொல்லபட்டார். இவருக்கு விதிக்கபட்ட மரணதண்டனை உள்ளூர் மக்களால் நியாயமற்றதாகப் பார்க்கபட்டது. மேலும் உள்ளூர் தலைவர்களுக்கு ஒரு எச்சரிக்கையாக கருதப்பட்டது. இது விடுதலை இயக்கத்தை விரைவுபடுத்தியது. இந்நிகழ்வு விடுதலை இயக்க முன்னோடிகளுக்கு உந்துதலை வழங்குகியது.  
12 செப்டம்பர் 2024 அன்று, இலங்கை சனாதிபதி ஹென்றி பெட்ரிசுக்கு மரணத்திற்குப் பிறகு மன்னிப்பு வழங்கினார்.
# ஹென்ரி பெட்ரிஸ்

## துவக்ககால வாழ்க்கை

ஹென்றி பெட்ரிஸ் இலங்கையின் தெற்குப் பகுதியில் உள்ள காலியில் கரந்தெனியாவின் சமாதான அதிகாரி மர்கிரிஸ் பெர்னாண்டோவின் மகளான டியூனுகே திசான் பெட்ரிஸ் மற்றும் மல்லினோ பெர்னாண்டோ பெட்ரிஸ் ஆகியோரின் ஐந்து பிள்ளைகளில் இளையவராக ஒரே மகனாகப் பிறந்தார். இவரது தந்தையும், மாமா என். எஸ். பெர்னாண்டோ விஜேசேகர என இருவரும் அக்காலத்தின் முன்னணி வர்த்தகர்களாக இருந்தனர். மேலும் இவரது குடும்பம் கிராஃபைட் சுரங்கங்கள், தோட்டங்கள், வர்த்தகங்களைக் கொண்ட பணக்காரர்களில் ஒன்றாக இருந்தது.  
பெட்ரிஸ் முதலில் புறக்கோட்டையில் உள்ள றோயல் கல்லூரியில் படித்தார். அங்கிருந்து செயின்ட் தோமஸ் கல்லூரியில் சேர்ந்தார், அங்கு இவர் விளையாட்டில் சிறந்து விளங்கினார். பள்ளியின் முதல் துடுப்பாட்ட அணிக்காக விளையாடி நல்ல துடுபாட்ட வீரராக பிரகாசித்தார். சிறிது காலத்திற்குப் பிறகு இவர் றோயல் கல்லூரிக்குத் திரும்பினார், அங்கு இவர் மீண்டும் துடுப்பாட்டம் விளையாடினார் மற்றும் பிற விளையாட்டு நடவடிக்கைகளிலும் ஈடுபட்டார்.  
பெட்ரிஸ் மதுகுடிக்கும் பழக்கமற்றவராகவும், கொழும்பு சங்கத்தின் துடிப்பான உறுப்பினராக இருந்தார். குடும்பத் தொழிலில் நுழைந்து, தனது குடுப்பத்தின் வணிக நிறுவனங்களை கையில் எடுத்து வணிகத் துறையில் முன்னணிக்கு வருவார் என்று இவரது தந்தை நம்பினார்.
# ஹென்ரி பெட்ரிஸ்

## கொழும்பு நகர காவல்படை

முதலாம் உலகப் போர் வெடித்தவுடன், பிரித்தானிய அரசாங்கம் சிலோன் தற்காப்புப் படையைத் திரட்டியது. மேலும் கொழும்பு நகர காவல்படையை உருவாக்கியது. ஒரு கால் கொழும்பின் மீது ஜேர்மன் தாக்குதல் நடத்தினால் அவர்களிடமிருந்து கொழும்பைப் பாதுகாக்க தன்னார்வலர்கள் கொண்ட ஒரு குடிப்படை பிரிவாக இருந்தது. பெட்ரிஸ் புதிய படைப்பிரிவில் இணைத்துக் கொள்ளப்பட்ட முதல் சிங்களவர் ஆவார். இவர் விரைவில் ஒரு சிறந்த துப்பாக்கி சுடும் வீரராக ஆனார். மேலும் இவரது சிறந்த குதிரைத்திறன் காரணமாக நிர்வாக (ஏற்றப்பட்ட) பிரிவில் ஒரு அதிகாரியாக நியமிக்கபட்டார். ஒரு ஆண்டுக்குள், இவர் கேப்டனாக பதவி உயர்வு பெற்றார். இவரது விரைவான இந்த வளர்ச்சி பலருக்கு மிகுந்த பொறாமையை ஏற்படுத்தியது.
# ஹென்ரி பெட்ரிஸ்

## சிங்கள முசுலிம் கலவரம்

சிங்கள முஸ்லிம் கலவரம் (1915 கலவரம் என அழைக்கப்படுகிறது), இந்திய சமூகத்தைச் சேர்ந்த முஸ்லிம்கள் குழு ஒன்று பௌத்தர்களின் ஊர்வலத்தைக் கற்களால் தாக்கியபோது, கண்டியில் கலவரம் உருவானது, விரைவில் அது தீவு முழுவதும் பரவியது. இலங்கையின் பிரிட்டிஷ் ஆளுநர், சர் ராபர்ட் சால்மர்ஸ், காலனியின் கட்டுப்பாட்டை இழக்க நேரிடும் என்று அஞ்சினார், மேலும் பிரிகேடியர் ஜெனரல் மால்கமின் ஆலோசனையின் பேரில், கலவரத்தை கடுமையாக ஒடுக்கவேண்டும் என்று கருதினார் . ஆளுநர் சால்மர்ஸ் 1915 சூன் 2 அன்று இராணுவச் சட்டத்தை அறிவித்தார், மேலும் கலவரக்காரர் என்று கருதும் எவரையும் விசாரணையின்றி சுடுமாறு காவல்துறைக்கும், இராணுவத்திற்கும் உத்தரவிட்டார். வன்முறைகள் அதிகரித்ததையடுத்து, கொழும்பில் சூறையாடல்கள் நடந்த்தன. நகரத்தின் பாதுகாப்பிற்கு பொறேற்றிருந்த பெட்ரிஸ், அமைதிப் பேச்சுகளுக்குப் பிறகு பல கலகக் குழுக்களை வெற்றிகரமாக கலைத்தார்.  
சாலமன் டயஸ் பண்டாரனிகே மகா முதலியார் (தலைமை பூர்வீக மொழிபெயர்ப்பாளரும் ஆளுநரின் ஆலோசகருமானவர்) தலைமையிலான பிரித்தானிய நிர்வாகமும், அவர்களது சிங்கள முகவர்களும் பெட்ரிஸ் மற்றும் அவரது குடும்பத்தினர் மீது கொண்டிருந்த பொறாமையால், பெட்ரிஸ் மீது பொய்யான குற்றச்சாட்டுகள் சுமத்தப்பட்டார். இறுதியில் இவர் இராணுவ நீதிமன்றத்தில் நிறுத்தபட்டார். பெட்ரிஸ் முஸ்லிம்கள் குழுவை நோக்கி துப்பாக்கியால் சுட்டதாகவும், பேலியகொடவில் இருந்து கொழும்பு நகருக்கு பேரணியாக செல்ல மக்களை தூண்டியதாகவும் குற்றச்சாட்டுகள் முன்வைக்கப்பட்டன. இந்த குற்றச்சாட்டுகளின் அடிப்படையில், இவர் விரைவில் கைது செய்யப்பட்டார்.<sup>&#x5B;*<span title="The material near this tag failed verification of its source citation(s). (July 2015)">சரிபார்ப்பு தோல்வியுற்றது</span>*&#x5D;</sup>  
இவர் கைது செய்யப்பட்டதைத் தொடர்ந்து, கிளர்ச்சி ஏற்படும் என்று அஞ்சி, 80 க்கும் மேற்பட்ட முக்கிய சிங்களத் தலைவர்களை ஆங்கிலேயர் சிறையில் அடைத்தனர். சிறையில் அடைக்கப்பட்டவர்களில் டி. எஸ். சேனநாயக்கா, டி. ஆர். விஜயவர்தனா, எட்வின் விஜேயரத்ன, கலாநிதி காசியஸ் பெரேரா, ஈ.டி.டி சில்வா, எப்.ஆர்.டயஸ் பண்டாரநாயக்க, எச்.டபிள்யூ.அமரசூரிய, ஏ.எச்.மொலமுரே மற்றும் பலர் அடங்குவர்.
# ஹென்ரி பெட்ரிஸ்

## மரணம்

### ஃபீல்ட் ஜெனரல் கோர்ட் மார்ஷியல்

கைது செய்யப்பட்டதைத் தொடர்ந்து, பெட்ரிஸ் 1 யூலை 1915 அன்று ஸ்லேவ் தீவில் உள்ள மலாய் தெருவில் உள்ள ஜெனரல் ஆபீசர் கமாண்டிங், சிலோனின் தலைமையகத்தில் ஃபீல்ட் ஜெனரல் கோர்ட் மார்ஷியல் முன் நேர் நிறுத்தப்பட்டார். கோர்ட் மார்ஷியல் போர்டு 17 வது பஞ்சாப் படையணியின் பிரித்தானிய அதிகாரிகளைக் கொண்டது. பெட்ரிசுக்கு ஆதரவாக வழக்கறிஞர் எல். எச். டி அல்விஸ் வாதிட்டார். ஃபீல்ட் ஜெனரல் கோர்ட் மார்ஷியல் விரைவாக பெட்ரிஸை தேசத்துரோக குற்றச்சாட்டில் குற்றவாளி என்று முடிவெடுத்து மரண தண்டனை விதித்தது. எந்த வித மேல்முறையீடும் செய்ய முடியாததால் 1915 யூலை 7 அன்று மரணதண்டனை நிறைவேற்றப்பட்டது.
# ஹென்ரி பெட்ரிஸ்

## மரணம்

### மரணதண்டனை

1915, யூலை, 7, அன்று, பெட்ரிஸ் தனது பதவியில் இருந்து நீக்கப்பட்டார். 17 வது பஞ்சாப் படையணியைச் சேர்ந்த பஞ்சாபி வீரர்களைக் கொண்ட துப்பாக்கிச் சூடு படையினரால் துப்பாக்கியால் சுட்டு மரண தண்டனை நிறைவேற்றப்பட்டது. இவரது உடல், இவரின் குடும்பத்தினரின் விருப்பத்திற்கு மாறாக, துரோகிகளை அடக்கம் செய்யும் இராணுவ பாரம்பரியத்தின்படி, அடையாளம் தெரியாத ஒரு கல்லறையில் புதைக்கப்பட்டது. இருப்பினும், டி.டி. பெட்ரிஸ் உடலை கொண்டு செல்வது மற்றும் அடக்கம் செய்வது குறித்து உளவு பார்க்கபட்டது. மேலும் பெட்ரிஸ் குடும்பத்தின் ஒன்று அல்லது இரண்டு உறுப்பினர்களுக்கு மட்டுமே சரியான இடம் தெரியும். 1987 ஆம் ஆண்டில், பெட்ரிஸ் புதைக்கப்பட்டதாக சந்தேகபட்ட கல்லறை கண்டுபிடிக்கப்பட்டது. மேலும் அதில் உள்ள எச்சங்கள் அவருடையவையா என சரிபார்க்கப்பட்டு மீண்டும் புதைக்கப்பட்டது.
# கலிலூர் இரகுமான்

**கலிலூர் இரகுமான்** (*Khalilur Rahaman*)(பிறப்பு செப்டம்பர் 1,1960) என்பவர் ஓர் இந்திய அரசியல்வாதியும் நூர் பீடி நிறுவனத்தின் நிர்வாக இயக்குநரும் அகில இந்திய திரிணாமுல் காங்கிரசின் தலைவரும் ஆவார்.
# கலிலூர் இரகுமான்

## அரசியல் வாழ்க்கை

இரகுமான் 2019 இந்திய நாடாளுமன்றத் தேர்தலில் ஜாங்கிபூர் மக்களவைத் தொகுதியில் போட்டியிட்டார். 2019 இந்திய பொதுத் தேர்தலில் மேற்கு வங்கத்தின் ஜாங்கிபூரிலிருந்து அகில இந்திய திரிணாமுல் காங்கிரசு உறுப்பினராக இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார். இரகுமான் மீண்டும் 2024ஆம் ஆண்டு நடைபெற்ற இந்தியப் பொதுத் தேர்தலில் போட்டியிட்டு மக்களவை உறுப்பினர் ஆனார்.
# ஐலியா கோய்லா

**ஐலியா கோய்லா** (*Ailia coila*) என்பது கங்கை ஐலியா எனப் பொதுவாக அழைக்கப்படும் மீன் சிற்றினம் ஆகும். இது இந்தியா, வங்களாதேசம், நேபாளம் மற்றும் பாக்கித்தான் உள்ளிட்ட நாடுகளில் காணப்படும் *ஐலியேடே* குடும்பத்தில் உள்ள ஒரு கெளிறு மீனமாகும். இந்த சிற்றினம் 30 சென்டிமீட்டர் நிலையான உடல் நீளம் வரை வளரும்.  
உள்ளூர் அளவில் இந்த மீன் மேற்கு வங்காளத்தில் "கஜோலி" என்று அழைக்கப்படுகிறது. வங்களாதேசத்தில்ல், மக்கள் இதை *பன்சுபாட்டா* (மூங்கில் இலை) என்று அழைக்கிறார்கள். இதன் சதை மிகவும் சுவையாக உள்ளதாகக் கருதப்படுகிறது. இந்த மீன் உள்ளூர் மீன் வணிகத்தில் முக்கியத்துவம் வாய்ந்தது.  
*ஐ. காயிலா* என்பது 85.63% மரபணு வரிசை அடையாளத்துடன் *யூட்ரோபிச்ச்திசு வாசா*வுடன் மிகவும் நெருக்கமாகத் தொடர்புடையது.
# பெரிய கேளையாடு

**பெரிய கேளையாடு** (*Giant muntjac)(முந்தியாகசு வூகுவாங்ஜெனிசிசு*) சில நேரங்களில் பெரிய-கொம்பு கேளையாடு என்று குறிப்பிடப்படுகிறது. இது கேளையாட்டின் சிற்றினம் ஆகும். இது 1994ஆம் ஆண்டில் வியட்நாமின் ஹா டின்ஹ் மாகாணத்தின் வு குவாங் மற்றும் மத்திய லாவோசில் கண்டுபிடிக்கப்பட்டது. நாம் தியூன் 2 பல்நோக்கு திட்டத்திற்காக லாவோசின் கம்மோவான் மாகாணத்தில் உள்ள நகாய் நீர்த்தேக்கம் நீரில் மூழ்கியபோது, 38 மாபெரும் கேளையாடு மீட்கப்பட்டு ஆய்வு செய்யப்பட்டு, அருகிலுள்ள நகாய்-நாம் தியூனின் தேசிய பாதுகாக்கப்பட்ட பகுதியில் விடுவிக்கப்பட்டது. இந்த விலங்குகளின் மாதிரியை அடுத்தடுத்த கதிர்வழி தடங்காணல் முறையில் இந்த இடமாற்றம் வெற்றிகரமாகச் செயல்பட்டதைக் காட்டியது. இந்தச் சிற்றினம் கிழக்கு கம்போடியாவில் சில பகுதிகளிலும், அன்னமைட் மலைகளிலும் காணப்படுகின்றன.  
பெரும் கேளையாடு பொதுவாகப் பசுமைக் காடுகளில் காணப்படுகிறது. இது மற்றும் சுமார் 30 முதல் 50 கிலோ எடையைக் கொண்டுள்ளது. இது சிவப்பு-பழுப்பு நிற மேற்றோலினைக் கொண்டுள்ளது. காடு அழித்தல், விவசாயக் கழிவு எரிப்பு, வேட்டையாடுதலுடன் இணைந்து, மாபெரும் ஆபத்தினைக் கேளையாடு வாழ்வில் ஏற்படுத்துகிறது. எனவே இது மிக அருகிய இனமாகக் கருதப்படுகிறது. இது புலி மற்றும் சிறுத்தை போன்ற விலங்குகளால் வேட்டையாடப்படுகிறது. இது *முந்தியகசு* *முன்ட்ஜக்* (பொதுவான கேளையாடு) உடன் மிகவும் நெருக்கமாகத் தொடர்புடையது.
# கேஎல்ஐஏ வெளி வட்டச் சாலை

**கேஎல்ஐஏ வெளி வட்ட சாலை** அல்லது **மலேசிய கூட்டரசு சாலை 27** (ஆங்கிலம்: *Malaysia Federal Route 27*; அல்லது *KLIA Outer Ring Road* (**KLIAORR**); மலாய்: *Laluan Persekutuan Malaysia 27* அல்லது *Jalan Pekeliling KLIA*) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு விரைவுச்சாலை ஆகும்.  
மலேசிய கூட்டரசு சாலை 26 எனும் கேஎல்ஐஏ விரைவுச்சாலைக்குப் பிறகு கோலாலம்பூர் பன்னாட்டு வானூர்தி நிலையத்தில் *(Kuala Lumpur International Airport)* (**KLIA)** இரண்டாவது பெரிய நெடுஞ்சாலை; மற்றும் வட்ட சாலையாகத் திகழ்கிறது.
# கேஎல்ஐஏ வெளி வட்டச் சாலை

## பொது

கேஎல்ஐஏ வெளி வட்ட சாலை, ஒவ்வோர் ஆண்டும் மலேசிய பெட்ரோனாஸ் கிராண்ட் பிரிக்ஸ் போட்டியின் *(Petronas Malaysian Grand Prix)* போது சிப்பாங் பன்னாட்டு சுற்றுகைக்கு *(Sepang International Circuit)* முக்கியப் பாதையாகவும் மாறுகிறது. அத்துடன் 1 மார்ச் 2006 முதல் 9 மே 2014 வரை; குறைந்த கட்டணச் சேவை முனையத்திற்க்கான *(Low Cost Carrier Terminal) (LCCT)* முக்கியச் சாலையாகவும் சேவை செயதது.  
இந்தச் சாலை கோலாலம்பூர் பன்னாட்டு வானூர்தி நிலையம்; மற்றும் அதன் அருகிலுள்ள சிப்பாங் பன்னாட்டு சுற்றுகை; மற்றும் பண்டார் என்ஸ்டெக் *(Bandar Enstek)* ஆகியவற்றிற்கான முக்கிய அணுகல் சாலையாகவும் செயல்படுகிறது.  
கேஎல்ஐஏ வெளி வட்ட சாலை 20.0 கி.மீ. (12.4 மைல்) நீளம் கொண்டது.  
கேஎல்ஐஏ வெளி வட்ட சாலையின் கிலோமீட்டர் **0** *(Kilometre Zero)* என்பது கோலாலம்பூர் பன்னாட்டு வானூர்தி நிலையத்தின் *(KLIA Expressway Interchange)* மாற்றுச் சாலையில் தொடங்குகிறது.
# கேஎல்ஐஏ வெளி வட்டச் சாலை

## பொது

### கேஎல்ஐஏ விரைவுச்சாலை

கேஎல்ஐஏ விரைவுச்சாலையின் முதல் 5.9 கி.மீ. (3.7 மைல்) சாலை; வடக்கு-தெற்கு விரைவுச்சாலை மத்திய இணைப்பின் ஒரு பகுதியாக பிளஸ் விரைவுச்சாலைகள் மூலம் பராமரிக்கப்படுகிறது.  
கோலாலம்பூர் பன்னாட்டு வானூர்தி நிலையத்துடன் இணைக்கும் கேஎல்ஐஏ விரைவுச்சாலையின் மீதமுள்ள பகுதிகள் மலேசிய பொதுப்பணித் துறையால் பராமரிக்கப்படுகிறது.  
கேஎல்ஐஏ வெளி வட்ட சாலையின் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.
# கேஎல்ஐஏ வெளி வட்டச் சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# அமோனியம் அறுபுளோரோதாண்டலேட்டு

**அமோனியம் அறுபுளோரோதாண்டலேட்டு** (*Ammonium hexafluorotantalate*) என்பது NH<sub>4</sub>TaF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோதாண்டலேட்டு என்ற பெயராலும் இது அழைக்கப்படுகிறது.
# அமோனியம் அறுபுளோரோதாண்டலேட்டு

## இயற்பியல் பண்புகள்

*R**m* என்ற இடக்குழுவில் a=7.70 and c=7.95 என்ற அணிக்கோவை அளவுருக்களில் ஓர் அலகு செல்லுக்கு மூன்று வாய்ப்பாட்டு அலகுகள் என்ற முறையில் அறுகோணப் படிகத்திட்டத்தில் அமோனியம் அறுபுளோரோதாண்டலேட்டு படிகமாகிறது.
# அமோனியம் அறுபுளோரோசிடானேட்டு

**அமோனியம் அறுபுளோரோசிடானேட்டு** (*Ammonium hexafluorostannate*) என்பது (NH<sup>4</sup>)<sub>2</sub>SnF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோசிடானேட்டு என்ற பெயராலும் இது அழைக்கப்படுகிறது.
# அமோனியம் அறுபுளோரோசிடானேட்டு

## இயற்பியல் பண்புகள்

அமோனியம் அற்புளோரோசிடானேட்டு பொதுவாக வெள்ளை நிற படிக திடப்பொருளாகக் காணப்படுகிறது. இச்சேர்மம் நீரில் கரையும். கரிமக் கரைப்பான்களில் கரையாது.
# அமோனியம் அறுபுளோரோசிடானேட்டு

## பயன்கள்

அமோனியம் அற்புளோரோசிடானேட்டு பல்வேறு இரசாயனத் தொகுப்பு செயல்முறைகளில் வெள்ளீயத்திற்கு மூலப் பொருளாகும். இது வெள்ளீயம் கொண்ட கலவைகள் மற்றும் பொருட்களின் உற்பத்தியை எளிதாக்குகிறது.
# அமோனியம் அறுபுளோரோயிரேனேட்டு

**அமோனியம் அறுபுளோரோயிரேனேட்டு** (*Ammonium hexafluorostannate*) என்பது (NH<sub>4</sub>)<sub>2</sub>ReF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோயிரேனேட்டு என்ற பெயராலும் இது அழைக்கப்படுகிறது.
# அமோனியம் அறுபுளோரோயிரேனேட்டு

## தயாரிப்பு

அயனி-பரிமாற்ற செயல்முறை மூலம் தொடர்புடைய பொட்டாசியம் உப்பில் இருந்து அமோனியம் அறுபுளோரோயிரேனேட்டு தயாரிக்கப்படுகிறது.
# அமோனியம் அறுபுளோரோயிரேனேட்டு

## இயற்பியல் பண்புகள்

*P**m*1. என்ற இடக்குழுவில் அறுகோணப் படிகத்திட்டத்தில் வெளிரிய இளஞ்சிவப்பு நிறப் படிகங்களாக அமோனியம் அறுபுளோரோயிரேனேட்டு படிகமாகிறது. இது தண்ணிரில் கரையும்.  
அமோனியம் அறுபுளோரோயிரேனேட்டை சூடுபடுத்தும்போது சிதைவடைந்து கருப்பு நிறத்துடன் கூடிய இரேனியம் நைட்ரைடு புளோரைடாக மாறுகிறது.
# மால்தாகா வடக்கு மக்களவைத் தொகுதி

**மால்தாகா வடக்கு மக்களவைத் தொகுதி** (*Maldaha Uttar Lok Sabha constituency*) என்பது இந்தியாவின் 543 நாடாளுமன்றத் தொகுதிகளில் ஒன்றாகும். மால்தாகா வடக்கு மக்களவைத் தொகுதியின் ஏழு சட்டமன்றத் தொகுதிகளும் மேற்கு வங்காளத்தின் மால்டா மாவட்டத்தில் உள்ளன. மேற்கு வங்கத்தில் உள்ள இந்திய மக்களவைத் தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, மால்டா மக்களவைத் தொகுதி 2009இல் நீக்கப்பட்டது. மால்தாக வடக்கு மற்றும் மால்தாக தெற்கு என இரு மக்களவைத் தொகுதிகள் உருவாக்கப்பட்டன.
# மால்தாகா வடக்கு மக்களவைத் தொகுதி

## சட்டமன்றத் தொகுதிகள்

மால்தாகா வடக்கு மக்களவைத் தொகுதி (நாடாளுமன்றத் தொகுதி எண் 7) பின்வரும் சட்டமன்றத் தொகுதிகளைக் கொண்டுள்ளது.
! |கட்சி
|-
| |
|-
|2009
| |மௌசம் நூர்
| |
| |இந்திய தேசிய காங்கிரசு
|-
|2014
|-
|2019
| |ககன் முர்மு
| |
||பாரதிய ஜனதா கட்சி
|-
|2024
|}
# மலேய கடமான்

**மலேய கடமான்** (*Malayan Sambar*) என்பது *உருசா* பேரினத்தில் உள்ள கடமானின் துணையினமாகும். கம்பார் தீபகற்பத்தில் உள்ள ஆர். இ. ஆர் பகுதியில் அடையாளம் காணப்பட்ட 75 பாலூட்டி சிற்றினங்களில் இதுவும் ஒன்றாகும். தற்போது, கடமானில் ஏழு துணையினங்கள் உள்ளன. இவற்றில் மலேய கடமான் ஏழு வகைகளில் ஒன்றாகும். கடமான் பொதுவாக 3 அடி முதல் 5 அடி உயரம் வரை வளரக்கூடியது. இதனுடைய எடை மீட்டர் மற்றும் பொதுவாக 545 கிலோ கிராம் வரை இருக்கும்.
# லாரன்ஸ் பிஷ்னோய்

**லாரன்ஸ் பிஷ்னோய்** (*Lawrence Bishnoi*, பிறப்பு: *சத்விந்தர் சிங்*, 12 பிப்ரவரி 1993) என்பவர் ஒரு இந்திய நிழலுலகத் தலைவராவார். இவர் மீது கொலை, மிரட்டி பணம் பறித்தல் உள்ளிட்ட இரண்டு டசன் குற்றவியல் வழக்குகள் உள்ளன. இந்தக் குற்றச்சாட்டுகளை இவர் மறுத்துள்ளார். இவரது கும்பலில் 700 க்கும் மேற்பட்ட துப்பாக்கிச் சூட்டுநர்கள் இணைக்கப்பட்டுள்ளனர்.
# லாரன்ஸ் பிஷ்னோய்

## துவக்ககால வாழ்க்கை

லாரன்ஸ் பிஷ்னோய் 1993, பிப்ரவரி, 12 அன்று பஞ்சாப்பின், பெரோஸ்பூர் மாவட்டத்தில் உள்ள ஒரு சிற்றூரில் பிறந்தார். இவரது பெற்றோர் *சத்விந்தர் சிங்* என்று பெயரிட்டனர். குழந்தை பருவத்தில் மிகவும் அழகாக இருந்ததால், குடும்பத்தினர் இவரை செல்லமாக ‘லாரன்ஸ்’ என்று அழைக்கத் தொடங்கினர். இவரது தந்தை அரியானா காவல் துறையில் ஒரு காவலராக இருந்தார். 1997 இல் காவல் துறையிலிருந்து விருப்ப ஓய்வு பெற்று விவசாயியானார். பிஷ்னோய் 12 ஆம் வகுப்பு வரை அபோஹரில் படித்தார். 2010 இல் இவர் சண்டிகரில் உள்ள டி.ஏ.வி கல்லூரியில் சேர்ந்தார். அங்கு 2011 இல் பஞ்சாப் பல்கலைக்கழக மாணவர் பேரவையில் சேர்ந்தார். அங்கு இவர் குற்றவியல் கும்பலைச் சேர்ந்த கோல்டி பிரார் என்னும் சத்தீந்தர் சிங்கின் நண்பரானார். இவர்கள் பல்கலைக்கழக அரசியலில் ஈடுபட்டு குற்றங்களைச் செய்யத் தொடங்கினர்.  
2013 இல் பட்டம் பெற்ற பிறகு, முக்த்சரில் நடந்த அரசு கல்லூரி மாணவர் பேரவைத் தேர்தலில் வெற்றி பெற்ற வேட்பாளரையும், லூதியானா மாநகராட்சி தேர்தலில் போட்டியிட்ட வேட்பாளரையும் சுட்டுக் கொன்றதாகக் கூறப்படுகிறது.  
பிஷ்னோய் அடிக்கடி தலைமறைவாக வேண்டியிருந்தது. 2013 இக்குப் பிறகு, இவர் மதுபானக் கடத்தலில் இறங்கினார். தனது கும்பலில் கொலைகாரர்களுக்கும் அடைக்கலம் கொடுத்தார். 2014 ஆம் ஆண்டில், இவர் இராசத்தான் காவல்துறையினருடன் ஆயுத மோதலில் ஈடுபட்டார், பின்னர் கைது செய்யபட்டு சிறைக்கு அனுப்பப்பட்டார். பிஷ்னேய் மீது சிறையில் முக்கிய சாட்சியை கொலை செய்த வழக்கு பதிவானது.  
இவர் அரசியல்வாதியாக இருந்து குற்றக் கும்பல் தலைவனாக மாறிய ஜஸ்விந்தர் சிங் என்ற "ராக்கி."யுடன் நட்பு கொண்டார். ராக்கியின் கீழ், இராசத்தானின் பரத்பூரில் தீவிரமாக செயல்பட்டார். ராக்கி 2016 ஆம் ஆண்டில் ஜெய்பால் புல்லரால் என்பவரால் படுகொலை செய்யப்பட்டார், அவர் 2020 இல் சுட்டுக் கொல்லப்பட்டார்.  
பிஷ்னோய் பரத்பூர் சிறையில் இருந்தபோது, சிறை ஊழியர்களின் உதவியைப் பெற்றதாகக் கூறப்படுகிறது. 2021 இல் இவர் *மகாராட்டிர ஒழுங்கமைக்கப்பட்ட குற்றங்களின் கட்டுப்பாடு சட்டத்தின்* (MCOCA) கீழ் பதிவு செய்யப்பட்ட வழக்கு தொடர்பாக தில்லியில் உள்ள திகார் சிறைக்கு மாற்றப்பட்டார். அதிகாரிகளின் கூற்றுப்படி, சிறைக்கு வெளியே உள்ள தனது கூட்டாளிகளுடன் தொடர்பு கொள்ள பிஷ்னோய் இணையவழி ஒலி பரிமாற்ற அழைப்புகளைப் பயன்படுத்துகிறார்.  
2023 ஆகத்தில், போதைப்பொருள் கடத்தல் வழக்கைக் காரணம் காட்டி, குஜராத் பயங்கரவாத எதிர்ப்புப் படை பிஷ்னோயை காவலில் எடுத்தது. மேலும் இவர் சபர்மதி சிறையில் உள்ள உயர் பாதுகாப்பு வார்டுக்கு மாற்றப்பட்டார்.  
தேசிய புலனாய்வு முகமையின் (என்ஐஏ) அறிக்கை பிஷ்னோய் மற்றும் இவரது கூட்டாளி கோல்டி பிரார் ஆகியோருக்கு காலிஸ்தான் சார்பு அமைப்புகளுடன் தொடர்பு இருப்பதாக காட்டியுள்ளது.  
பிஷ்னோய் கும்பல் இந்தியாவில் 5 மாநிலங்களில் 700 உறுப்பினர்களைக் கொண்டுள்ளதாகக் கூறப்படுகிறது, இது இந்தியாவுக்கு வெளியேயும் செயல்படுவதாக கூறப்படுகிறது.
# லாரன்ஸ் பிஷ்னோய்

## துவக்ககால வாழ்க்கை

### சல்மான் கான்

2018 ஆம் ஆண்டில், பிஷ்னோயின் நெருங்கிய கூட்டாளியான சம்பத் நெஹ்ரா, சல்மான் கான் இல்லத்தின் மீது ஒரு தாக்குதலை நடத்தியதாகக் கூறப்படுகிறது. சல்மான் கான் மீது புல்வாய் மான்களை வேட்டையாடிய குற்றச்சாட்டு உள்ளதால் அவரை படுகொலை செய்யும் பணியில் ஈடுபட்டதாக தெரியவருகிறது. காவல்துறையினரின் கூற்றுப்படி, பிஷ்னோய் கும்பல் புல்வாய் மானினங்களை புனிதமான ஒன்றாக கருதுகின்ற இனத்தைச் சேர்ந்தவர்.  
மிரட்டி பணம் பறித்தல் வழக்குக்காக ராஜஸ்தானில் உள்ள ஜோத்பூர் நீதிமன்றத்தில் நேர்நிறுத்த காவல்துறையினரால் அழைத்துச் செல்லப்பட்டபோது, பிஷ்னோய், "சல்மான் கான் இங்கே, ஜோத்பூரில் கொல்லப்படுவார்... அப்போது அவருக்கு எங்கள் உண்மையான முகம் தெரியவரும்... இப்போது, நான் ஏதாவது பெரிய குற்றம் செய்ய வேண்டும் என்று காவல் துறையினர் விரும்பினால், நான் சல்மான் கானை ஜோத்பூரில் கொன்றுவிடுவேன். பிஷ்னோய் தன்மீதான, குற்றச்சாட்டுகள் அனைத்தும் போலியானவை என்று கூறினார்.  
2023 நவம்பரில், சல்மான்கானுடன் தொடர்பு கொண்டதாகக் கூறப்படும் நடிகர்-பாடகர் ஜிப்பி கிரேவாலின் வீட்டில் நடந்த துப்பாக்கிச் சூட்டுக்கு பிஷ்னோய் பொறுப்பேற்றார். ஆனால் கிரேவால் சல்மான்கானுடன் தனக்கு எந்த நட்பும் இல்லை என்று மறுத்தார்.
# லாரன்ஸ் பிஷ்னோய்

## துவக்ககால வாழ்க்கை

### சித்து மூசேவாலா படுகொலை

29, மே, 2022 அன்று, பஞ்சாபி பாடகர் சித்து மூசேவாலா பஞ்சாப்பின் மானசாவில் சுட்டுக் கொல்லப்பட்டார். படுகொலை நடந்த சில மணி நேரங்களுக்குப் பிறகு, துப்பாக்கிச் சூட்டுக்கான பொறுப்பை கோல்டி பிரார் ஏற்றார். அவர் பிஷ்னோயுடன் சேர்ந்து சதித்திட்டத்தை வடிவமைத்ததாகக் கூறினார். பிஷ்னோயின் கும்பல் துப்பாக்கிச் சூட்டில் ஈடுபட்டதாக காவல் துறையினர் தெரிவித்தனர். துப்பாக்கிச் சூடு நடந்த நேரத்தில், பிஷ்னோய் திகார் சிறையில் காவலில் இருந்தார். தில்லி காவல் துறையின் சிறப்பு பிரிவு விசாரணைக்காக பிஷ்னோய் ஐந்து நாள் காவலில் எடுக்கபட்டார்.  
சித்து மூசேவாலா படுகொலை செய்யப்பட்ட உடனேயே, பிஷ்னோய் தில்லி உயர்நீதிமன்றத்தில் தனது உயிருக்கு ஆபத்து இருப்பதாகவும், பஞ்சாப் காவல்துறையின் மோதல் கொலைக்கு (போலி என்கவுண்டர்) அஞ்சுவதாகவும் கூறி மனு தாக்கல் செய்தார். தில்லி காவல்துறையும், திகார் சிறை அதிகாரிகளும் தனது பாதுகாப்பை உறுதி செய்ய வேண்டும் என்றும், தான் சரியான முறையில் கைவிலங்கிடப்பட வேண்டும் என்றும் முறையிட்டார் . பின்னர் அந்த மனுவை தில்லி உயர்நீதிமன்றத்தில் இருந்து திரும்பப் பெற்றார். பின்னர் இவர் பஞ்சாப் மற்றும் அரியானா உயர் நீதிமன்றத்தில் தாக்கல் செய்த தனது மனுவையும் திரும்பப் பெற்றார்.
# லாரன்ஸ் பிஷ்னோய்

## துவக்ககால வாழ்க்கை

### சுக்தூல் சிங் கொலை

21, செப்டம்பர், 2023 அன்று, காலிஸ்தானி பிரிவினைவாதி சுக்தூல் சிங் கில் அல்லது சுகா துனேக் கொல்லப்பட்டதற்கு பிஷ்னோய் பொறுப்பேற்றார்.
# லாரன்ஸ் பிஷ்னோய்

## துவக்ககால வாழ்க்கை

### சுக்தேவ் சிங் கோகமேதி படுகொலை

5, திசம்பர், 2023 அன்று, கர்னி சேனா தலைவர் சுக்தேவ் சிங் கோகமேதி ஜெய்ப்பூரில் சுட்டுக் கொல்லப்பட்டார். படுகொலை நடந்த சில மணி நேரங்களுக்குப் பிறகு, பிஷ்னோய் கும்பலைச் சேர்ந்த ரோஹித் கோதாரா துப்பாக்கிச் சூட்டுக்குப் பொறுப்பேற்றார்.
# லாரன்ஸ் பிஷ்னோய்

## துவக்ககால வாழ்க்கை

### பாபா சித்திக் கொலை

சல்மான் கானுடனான தொடர்பு காரணமாக, 12, அக்டோபர், 2024 அன்று பாபா சித்திக் கொல்லப்பட்டதற்கு பிஷ்னோயே காரணம் என்று கூறப்படுகிறது.
# மணிப்பூர் பாரில்

**பரிலியசு தோகர்சிங்கி** என்பது *சைப்ரினிடே* குடும்பத்தைச் சேர்ந்த *பரிலியசு* பேரினத்தில் உள்ள ஒரு மீன் சிற்றினம் ஆகும். இது இந்தியாவில் மணிப்பூரில் காணப்படுகிறது. *ப. தோகர்சிங்கி* மணல் மற்றும் சரளை மண் காணப்படும் மலை நீரோடைகளின் அடிப்பகுதியில் வாழ்கிறது. இதன் உடல் நீளம் 8.5 செ.மீ. நீளம் வரை காணப்படும்.
# இரசுபோரா ஓர்னாட்டா

***இரசுபோரா ஓர்னாட்டா*** (*Rasbora ornata*) என்பது இந்தியாவில் மணிப்பூரில் காணப்படும் *சைப்ரினிட்* மீன் சிற்றினமாகும். இது மணிப்பூரில் யூ ஆற்றின் துணை ஆறுகளான சாட்ரிகாங் ஆறு மற்றும் லோச்சாவோ ஆறு ஆகிய இரண்டு ஆறுகளில் காணப்படுகிறது. இது வாழ்விட அழிவால் அச்சுறுத்தப்படுகிறது. மீன் பொழுதுபோக்கிற்காக மீன் காட்சி வர்த்தகத்திலும் இடம்பெறுகிறது.
# நீலக் கிளி மீன்

**நீலக் கிளி மீன்** (*blue parrotfish*), அடர் தலை கிளி மீன் (*Scarus oviceps*), , முட்டை கிளி மீன் அல்லது மஞ்சள்-பட்டை கிளி மீன் என்று அழைக்கப்படுகிறது. இது கிளி மீன் குடும்பமான இசுகேரிடேவைச் சேர்ந்த கடல் கதிர்-துடுப்பு மீன் சிற்றினமாகும். இந்தச் சிற்றினம் இந்தோ பசிபிக் பகுதியில் கிழக்கில் மொரீசியசிலிருந்து மேற்கில் தூமோடுசு மற்றும் இலைன் தீவுகள் வரையும், வடக்கே சப்பானின் இரியூக்கியூ தீவுகள் வரையும் தெற்கே சுறா விரிகுடா, மேற்கு ஆத்திரேலியா மற்றும் பெருந் தடுப்புப் பவளத்திட்டு வரை காணப்படுகின்றது.
# ஜேம்சு ஏ. இராபின்சன்

**ஜேம்ஸ் ஆலன் இராபின்சன்** (*James Alan Robinson*) (பிறப்பு 1960) ஒரு பிரிட்டிஷ்
அமெரிக்க பொருளாதார நிபுணரும் மற்றும் அரசறிவியல் விஞ்ஞானியும் ஆவார். இவர் டாக்டர் ரிச்சர்ட் எல். பியர்சன் உலகளாவிய மோதல் ஆய்வுகள் பேராசிரியராகவும், சிகாகோ பல்கலைக்கழகத்தின் ஹாரிஸ் பல்கலைக்கழக பொதுக் கொள்கை பள்ளியில் பேராசிரியராகவும் உள்ளார். ஹாரிஸ் பல்கலைக்கழகத்தில், பியர்சன் உலகளாவிய மோதல்களின் ஆய்வு மற்றும் தீர்வுக்கான நிறுவனம் என்ற நிறுவனத்தையும் இயக்குகிறார். இராபின்சன் முன்பு 2004 முதல் 2015 வரை ஆர்வர்டு பல்கலைக்கழகத்தில் கற்பித்து வந்தார்.  
சிலரை செழிப்புக்கும் மற்றவர்களை மோதலுக்கும் வழிநடத்தும் அடிப்படை பொருளாதார மற்றும் அரசியல் நிறுவனங்களில் கவனம் செலுத்துவதன் மூலம் நாடுகளை வேறுபடுத்துவது என்ன என்பதை இவர் ஆய்வு செய்கிறார். தாரோன் அசெமோகுலுவுடன் இணைந்து, *தி நாரோ காரிடார், ஒய் நேஷன்ஸ் ஃபெயில் அண்ட் எகனாமிக் ஆரிஜின்ஸ் ஆஃப் டிக்டேட்டர்ஷிப் அண்ட் டெமாக்ரசி* போன்ற புத்தகங்களை எழுதியுள்ளார்.  
2024 ஆம் ஆண்டில், இராபின்சன், அசெமோகுலு மற்றும் சைமன் ஜான்சன் ஆகியோருக்கு நாடுகளுக்கு இடையிலான செழிப்பு குறித்த ஒப்பீட்டு ஆய்வுகளுக்காக பொருளாதார அறிவியலுக்கான நோபல் நினைவு பரிசு வழங்கப்பட்டது.
# ஜேம்சு ஏ. இராபின்சன்

## கல்வி

இராபின்சன் 1982 இல் இலண்டன் பொருளியல் பள்ளியில் பொருளாதாரத்தில் இளங்கலை அறிவியலையும், 1986 இல் வார்விக் பல்கலைக்கழகத்தில் முதுகலை கலைகளையும், 1993 இல் யேல் பல்கலைக்கழகத்தில் பொருளாதார கோட்பாடு மற்றும் தொழிலாளர் உறவுகளில் தத்துவவியலில் முனைவர் பட்டத்தையும் பெற்றார்.
# ஜேம்சு ஏ. இராபின்சன்

## தொழில் வாழ்க்கை

இராபின்சனின் முக்கிய ஆராய்ச்சித் துறைகள் அரசியல் பொருளாதாரம் மற்றும் ஒப்பீட்டு அரசியல், அத்துடன் பொருளாதார மற்றும் அரசியல் வளர்ச்சி ஆகியவற்றில் உள்ளன. ஜூலை 1,2015 அன்று, சிக்காகோ பல்கலைக்கழகத்தின் ஹாரிஸ் பல்கலைக்கழக பொதுக் கொள்கை பள்ளியில் ஒன்பது பல்கலைக்கழக பேராசிரியர்களில் ஒருவராக நியமிக்கப்பட்டார். 2016 மே 9 அன்று, பேராசிரியர் இராபின்சனுக்கு மங்கோலியாவின் தேசிய பல்கலைக்கழகத்தால் கௌரவ முனைவர் பட்டம் வழங்கப்பட்டது.  
போட்சுவானா, சிலி, காங்கோ ஜனநாயக குடியரசு, எயிட்டி, பிலிப்பீன்சு, சியாரா மற்றும் லியோன், தென்னாப்பிரிக்கா மற்றும் கொலம்பியா உள்ளிட்ட உலகெங்கிலும் உள்ள நாடுகளில் இவர் ஆராய்ச்சி நடத்தியுள்ளார். அங்கு இவர் ஒவ்வொரு கோடைகாலத்திலும் கொலொம்பியாவின் தலைநகரமான பொகோட்டாவிலுள்ள ஆண்டிஸ் பல்கலைக்கழகத்தில் கற்பிக்கிறார்.  
மார்ச் 17,2023 அன்று, ஜேம்ஸ் ராபின்சன் உசுபெக்கிசுத்தானின் தாஷ்கந்துவில் மாணவர்கள், விஞ்ஞானிகள், சமூகக் கருத்துத் தலைவர்கள், நிதி மற்றும் பொருளாதாரம் மற்றும் வணிக வட்டாரங்களின் பிரதிநிதிகளை சந்தித்தார். ஒரு நேர்காணலில், ஜேம்ஸ் ராபின்சன் சர்வாதிகார நாடுகளில் உள்ளடக்கிய நிறுவனங்களை உருவாக்குவது, காலனித்துவத்திற்குப் பிறகு நாடுகளின் கடினமான வளர்ச்சி, உணர்வுபூர்வமாக செய்யப்பட்ட தவறுகள் பற்றி பேசினார்.
# ஜேம்சு ஏ. இராபின்சன்

## வெளியீடுகள்

### புத்தகங்கள்

-
-
-
-
-
-
-
-
# ஜேம்சு ஏ. இராபின்சன்

## வெளியீடுகள்

### கட்டுரைகள்

- Acemoglu, Daron, Simon Johnson, and James Robinson. 2001. "The Colonial Origins of Comparative Development: An Empirical Investigation." *American Economic Review* Vol. 91, Nº 5: 1369–401.
- Robinson, James A. 2006. "Economic Development and Democracy." *Annual Reviews of Political Science* 9, 503-527.
- Acemoglu, Daron, Simon Johnson, James A. Robinson, and Pierre Yared. 2008. "Income and Democracy." *American Economic Review* 98(3): 808-42.
- Acemoglu, Daron, Simon Johnson, James A. Robinson, and Pierre Yared. 2009 "Reevaluating the Modernization Hypothesis." *Journal of Monetary Economics* 56(8): 1043-58.
- Acemoglu, Daron and James Robinson. 2022. "Non-Modernization: Power–Culture Trajectories and the Dynamics of Political Institutions." *Annual Review of Political Science* 25(1): 323-339
# நீம் கா தானா மாவட்டம்

**நீம் கா தானா மாவட்டம்** (*Neem Ka Thana district*), இந்தியாவின் இராஜஸ்தான் மாநிலத்தின் வடக்கில் உள்ள சீகர் மாவட்டம் மற்றும் சுன்சுனூ மாவட்டப் பகுதிகளைக் கொண்டு 7 ஆகஸ்டு 2023 அன்று இப்புதிய மாவட்டம் நிறுவப்பட்டது.இதன் தலைமையிடம் நீம் கா தானா நகரம் ஆகும்.  
நீம் கானா தானா, ஜெய்ப்பூர் நகரத்திற்கு வடக்கே 121 கிலோ மீட்டர் தொலைவில் உள்ளது. மேலும் இம்மாவட்டத்தில் கேத்திரி, சிறிமாதோபூர், படான், உதய்பூர்வாதி நகரங்கள் உள்ளது.
# நீம் கா தானா மாவட்டம்

## மாவட்ட நிர்வாகம்

நீம் கா தானா மாவட்டம் 5 வருவாய் வட்டங்களைக் கொண்டது. அவைகள் பின்வருமாறு:
1. நீம் கா தானா வட்டம்
1. படான் வட்டம்
1. சிறிமாதோபூர் வட்டம்
1. கேத்திரி வட்டம்
1. உதய்பூர்வாதி வட்டம்
# நீம் கா தானா மாவட்டம்

## இதனையும் காண்க

- கேத்திரி நகரம்
- கேத்திரி மன்னர் அஜித் சிங்
- நீம் கா தானா
- இராஜஸ்தான் மாவட்டப் பட்டியல்
# சாஞ்சோர் மாவட்டம்

**சாஞ்சோர் மாவட்டம்** (*Sanchore district*), இந்தியாவின் இராஜஸ்தான் மாநிலத்தின் தென்மேற்கில் அமைந்த ஜலோர் மாவட்டப் பகுதிகளை 7 ஆகஸ்டு 2023 அன்று இப்புதிய மாவட்டம் நிறுவப்பட்டது.இதன் நிர்வாகத் தலைமையிடம் சாஞ்சோர் நகரம் ஆகும். இம்மாவட்டத்தில் பழங்குடி பிஷ்னோய் மக்கள் மற்றும் *அஞ்சனா சௌதாரி* மக்கள் வாழ்கின்றனர்.
# சாஞ்சோர் மாவட்டம்

## மாவட்ட நிர்வாகம்

சாஞ்சோர் மாவட்டம் 4 வருவாய் வட்டங்களைக் கொண்டது.அவைகள் பின்வருமாறு:
1. சாஞ்சோர் வட்டம்
1. பகோரா வட்டம்
1. சிதால்வானா வட்டம்
1. ராணிவாரா வட்டம்
# சாஞ்சோர் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இம்மாவட்டத்தின் மக்கள் தொகை 8,45,430 ஆகும். அதில் ஆண்கள் 438,753 மற்றும் 406,677 பெண்கள் உள்ளனர்.பாலின விகிதம் 1000 ஆண்களுக்கு 927 பெண்கள் வீதம் உள்ளனர். சராசரி எழுத்தறிவு % ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 18.79% மற்றும் 8.22%ஆக உள்ளனர்.
இம்மாவட்ட மக்களில் இந்து சமயத்தினர் 94.50%, இசுலாமியர் 4.74%, சமணர்கள்0.65% மற்றும் பிறர் 0.11% ஆக உள்ளனர். மார்வாரி மொழியை 56.39% மற்றும் இராசத்தானி மொழியை 41.74% பேசுகின்றனர்.
# சாஞ்சோர் மாவட்டம்

## இதனையும் காண்க

- இராஜஸ்தான் மாவட்டப் பட்டியல்
# இட்டெர்பியம்(III) ஐதராக்சைடு

**இட்டெர்பியம்(III) ஐதராக்சைடு** (*Ytterbium(III) hydroxide*) என்பது Yb(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இட்டெர்பியம்(III) ஐதராக்சைடு

## வேதிப் பண்புகள்

இட்டெர்பியம்(III) ஐதராக்சைடு அமிலத்தில் கரைந்து இட்டெர்பியம் உப்பைக் கொடுக்கிறது.  
::Yb(OH)<sub>3</sub> + 3 H<sup>+</sup> → Yb<sup>+</sup><sub>3</sub> + 3H<sub>2</sub>O  
இட்டெர்பியம்(III) ஐதராக்சைடு வெப்பத்தால் சிதைவடைகிறது. இதனால் முதலில் YbO(OH) உருவாகும். தொடர்ந்து சூடாக்கினால் இட்டெர்பியம்(III) ஆக்சைடு (Yb<sub>2</sub>O<sub>3</sub>) உருவாகும்.
# லேப்ரிபார்மெசு

**லேப்ரிபார்மெசு** (*Labriformes*) என்பது பெர்கோமார்பா உட்கோட்டில் உள்ள விராசசு, கேல்சு மற்றும் கிளி மீன்களை உள்ளடக்கிய கதிர்-துடுப்பு மீன்களின் வரிசையாகும். சில வகைப்பாட்டியலாளர்கள் பெர்சிபார்மில் உள்ள லேப்ரோடை உட்கோட்டில் லேப்ரிபார்மெசை உள்ளடக்கியுள்ளனர். மற்றவர்கள் லாப்ரிபார்ம்களுக்குள் சிச்சிலிட்கள் மற்றும் டாம்செல் மீன்கள் போன்ற குடும்பங்களை உள்ளடக்கியுள்ளனர். ஆனால் உலகின் மீன்கள் (*Fishes of the World*) 5வது பதிப்பில் மூன்று வரிசைகள் பட்டியலிடப்பட்டுள்ளன. இதில் 87 பேரினங்கள் சுமார் 630 சிற்றினங்களை உள்ளடக்கியுள்ளன.  
- *லேப்ரிடே* <small>குவியர், 1816</small> (விராசே)
- *ஒடாசிடே* <small>குந்தர் 1861</small> (காலெசு)
- இசுகேரிடே இ<small>ரபினெசுக்யூ, 1810</small> (கிளி மீன்)
# பியாவர் மாவட்டம்

**பியாவர் மாவட்டம்** (*Beawar District*), இந்தியாவின் இராஜஸ்தான் மாநிலத்தில் மத்தியப் பகுதியில் உள்ள அஜ்மீர் மாவட்டப் பகுதிகளை 7 ஆகஸ்டு 2023 அன்று புதிதாக நிறுவப்பட்டது.இதன் தலைமையிடம் பியாவர் நகரம் ஆகும். பியாவர் நகரம், மாநிலத் தலைநகரான ஜெய்ப்பூருக்கு தென்மேற்கில் 183.8 கிலோ மீட்டர் தொலைவில் உள்ளது.
# பியாவர் மாவட்டம்

## மாவட்ட நிர்வாகம்

பியாவர் மாவட்டம் 7 வருவாய் வட்டங்களைக் கொண்டது. அவைகள் பின்வருமாறு:
1. பியாவர் வட்டம்
1. தாத்கர் வட்டம்
1. ஜெய்தரண் வட்டம்
1. ராய்பூர் வட்டம்
1. மசூதா வட்டம்
1. விஜய்நகர் வட்டம்
1. பத்னோர் வட்டம்
# பியாவர் மாவட்டம்

## இதனையும் காண்க

- இராஜஸ்தான் மாவட்டப் பட்டியல்
# சிப்பாங் பன்னாட்டு சுற்றுகை

**சிப்பாங் பன்னாட்டு சுற்றுகை** (ஆங்கிலம்: *Sepang International Circuit*; அல்லது *Petronas Sepang International Circuit*; மலாய்: *Litar Antarabangsa Sepang*) என்பது மலேசியா, சிலாங்கூர், சிப்பாங்கில் உள்ள பன்னாட்டு சுற்றுகை ஆகும்.  
இந்தச் சுற்றுகை கோலாலம்பூருக்கு தெற்கே ஏறக்குறைய 45-கிலோமீட்டர் (28 மைல்) தொலைவிலும்; கோலாலம்பூர் பன்னாட்டு வானூர்தி நிலையத்திற்கு அருகாமையிலும் அமைந்துள்ளது.
# சிப்பாங் பன்னாட்டு சுற்றுகை

## பொது

1999-ஆம் ஆண்டில் இருந்து 2017-ஆம் ஆண்டு வரையில் பார்முலா 1 *(Formula One)* மலேசிய கிராண்ட் பிரிக்ஸ் போட்டிகளை *(Malaysian Grand Prix)* நடத்தியது.  
மலேசிய விசையுந்து கிராண்ட் பிரிக்ஸ் *(Malaysian Motorcycle Grand Prix),* மலேசியா மெர்டேகா தாங்குதிறன் போட்டி *(Malaysia Merdeka Endurance Race);* மற்றும் பிற முக்கிய விசையுந்து நிகழ்வுகளுக்கான இடமாகவும் செயல்பட்டு உள்ளது.
# சிப்பாங் பன்னாட்டு சுற்றுகை

## வரலாறு

முன்பு சிப்பாங் எப் 1 சுற்றுகை *(Sepang F1 Circuit)* என்று அழைக்கப்பட்டது; பின்னர் 31 அக்டோபர் 2023 அன்று, சிப்பாங் பன்னாட்டு சுற்றுகை என மறுபெயரிடப்பட்டது. இந்தச் சுற்றுகை ஜெர்மன் வடிவமைப்பாளர் எர்மன் தில்கே என்பவரால் வடிவமைக்கப்பட்டது.  
1990-களில் பிரதமர் மகாதீர் முகமது அரசாங்கத்தின் கீழ், புத்ராஜெயாவிற்கு அருகில், 1997 - 1999-ஆம் ஆண்டுகளுக்கு இடையில் சிப்பாங் பன்னாட்டு சுற்றுகை கட்டப்பட்டது. 1999-ஆம் ஆண்டு மார்ச் 7-ஆம் தேதி மலேசியாவின் 4-ஆவது பிரதமர் மகாதீர் முகமது அவர்களால் இந்தச் சுற்றுகை அதிகாரப்பூர்வமாகத் திறந்து வைக்கப்பட்டது.
# சிப்பாங் பன்னாட்டு சுற்றுகை

## தளவமைப்பு

இந்தச் சுற்றுகையின் முதன்மைச் சுற்று, பொதுவாக கடிகார திசையில் ஓடுகிறது. இந்தச் சுற்றுகை 5.543 கிமீ (3.444 மைல்) நீளம் கொண்டது.
# திருவிழிமிழலை

**திருவிழிமிழலை** என்பது இந்தியாவில் தமிழ்நாடு மாநிலத்தின் திருவாரூர் மாவட்டத்திலுள்ள ஒரு புறநகர்ப் பகுதியாகும்.
# திருவிழிமிழலை

## அமைவிடம்

கடல் மட்டத்திலிருந்து சுமார் 35.79 மீ. உயரத்தில் என்ற புவியியல் ஆள்கூறுகள் கொண்டு, திருவிழிமிழலை அமைந்துள்ளது.
# திருவிழிமிழலை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், திருவிழிமிழலை பகுதியின் மக்கள்தொகை 3,166 ஆகும். இதில் 1,590 பேர் ஆண்கள் மற்றும் 1,576 பேர் பெண்கள் ஆவர்.
# திருவிழிமிழலை

## சமயம்

### இந்துக் கோயில்கள்

திருவிழிநாதர் கோயில் என்ற சிவன் கோயில் ஒன்று இவ்வூரில் உள்ளது. மற்றும் கல்வெட்டுகளும் உள்ளன.
# சாபுரா மாவட்டம்

**சாபுரா மாவட்டம்** (*Shapura district*), இந்தியாவின் இராஜஸ்தான் மாநிலத்தின் ஜெய்பூர் மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று நிறுவப்பட்ட புதிய மாவட்டம் ஆகும்.இதன் நிர்வாகத் தலைமையிடம் சாபுரா நகரம் ஆகும். இந்நகரம் ஜெய்ப்பூருக்கு வடக்கே 64.6 கிலோ மீட்டர் தொலைவில் உள்ளது.
# சாபுரா மாவட்டம்

## மாவட்ட நிர்வாகம்

சாபுரா மாவட்டம் 6 வருவாய் வட்டங்களைக் கொண்டுள்ளது
. அவைகள் பின்வருமாறு:
1. சாபுரா வட்டம்
1. ஜகஸ்பூர் வட்டம்
1. கச்சோலா வட்டம்
1. பூலியா கலான் வட்டம்
1. பனேரா வட்டம்
1. கோத்திரி வட்டம்
# சாபுரா மாவட்டம்

## அரசியல்

இம்மாவட்டம் சாபுரா சட்டமன்றத் தொகுதியும், ஜகஸ்பூர் சட்டமன்றத் தொகுதியும் கொண்டுள்ளது.
# சாபுரா மாவட்டம்

## இதனையும் காண்க

- இராஜஸ்தான் மாவட்டப் பட்டியல்
# சுரீந்தர் குமார் சவுத்ரி

**சுரீந்தர் குமார் சவுத்ரி** (*Surinder Kumar Choudhary*)(பிறப்பு 1968) ஓர் இந்திய அரசியல்வாதியும் சம்மு காசுமீர் துணை முதல்வரும் ஆவார். இவர் அக்டோபர் 16, 2024 முதல் சம்மு காசுமீர் ஒன்றிய பிரதேசத்தின் துணை முதல்வராக பணியாற்றுகிறார். இவர் அக்டோபர் 8, 2024 முதல் சம்மு காசுமீர் சட்டமன்ற உறுப்பினராக இருந்து வருகிறார். சம்மு காசுமீர் தேசிய மாநாட்டின் உறுப்பினராக நவ்சேரா சட்டமன்றத் தொகுதியினைப் பிரதிநிதித்துவப்படுத்துகிறார். சவுத்ரி முன்பு சம்மு காசுமீர் மக்கள் ஜனநாயகக் கட்சியைச் சேர்ந்த சட்ட மேலவை உறுப்பினராக பணியாற்றினார்.
# சதீசு சர்மா (சம்மு காசுமீர்)

**சதீசு சர்மா** (*Satish Sharma*) சம்மு காசுமீரைச் சேர்ந்த ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் தற்போது சம்மு காசுமீர் அரசாங்கத்தில் அமைச்சரவையில் அமைச்சராகப் பணியாற்றுகிறார். இவர் சம்மு காசுமீர் சட்டமன்ற உறுப்பினராக உள்ளார். 2024 சட்டமன்றத் தேர்தலில் சம்பு சட்டமன்றத் தொகுதியில் சுயேட்சை வேட்பாளராக வெற்றி பெற்ற சர்மா, உமர் அப்துல்லாவுக்கும் அவரது கட்சியின் தேசிய மாநாட்டிற்கும் தனது ஆதரவை வழங்கினார்.
# சதீசு சர்மா (சம்மு காசுமீர்)

## கல்வி

சர்மா ஒரு தொழிலதிபர் ஆவார். இவர் சென்னையில் 2008ஆம் ஆண்டில் வேல்ஸ் பல்கலைக்கழகத்தில் முதுகலை வணிக மேலாண்மையில் பட்டம் பெற்றார்.
# சாம் லால் சர்மா

**சாம் லால் சர்மா** (*Sham Lal Sharma*) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். இவர் பாரதிய ஜனதா கட்சியின் சார்பில் சம்மு வடக்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சாம் லால் சர்மா

## கல்வி

சர்மா பள்ளிக் கல்வியினை முடித்து, சம்மு காசுமீர் அரசு ஊழியராகப் பணியாற்றியுள்ளார்.
# குல்தீப் ராஜ் துபே

**குல்தீப் ராஜ் துபே** (*Kuldeep Raj Dubey*) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 அக்டோபர் மாதம் நடைபெற்ற சம்மு காசுமீர் சட்டமன்றத் தேர்தலில் ரியாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராக உள்ளார், துபே பாரதிய ஜனதா கட்சியின் உறுப்பினர் ஆவார்.
# அரவிந்த் குப்தா (சம்மு காசுமீர்)

**அரவிந்த் குப்தா** (*Arvind Gupta*) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். குப்தா, பாரதிய ஜனதா கட்சியினைச் சார்ந்தவர். இவர் 2024-ல் நடைபெற்ற சம்மு காசுமீர் சட்டமன்றத் தேர்தலில் சம்மு மேற்கு சட்டமன்றத் தொகுதியில் பாரதிய ஜனதா கட்சி வேட்பாளராகப் போட்டியிட்டு சம்மு மேற்கு சட்டமன்றத் தொகுதி சட்டமன்ற உறுப்பினர் ஆனார்.
# பிளஸ் விரைவுச்சாலைகள்

**பிளஸ் விரைவுச்சாலைகள்** அல்லது **பிளஸ் விரைவுச்சாலைகள் நிறுவனம்** (ஆங்கிலம்: *PLUS Expressways*; அல்லது *PLUS Expressways Berhad* (**PEB**); மலாய்: *PLUS Expressways Berhad* அல்லது *Projek Lebuhraya Utara Selatan Berhad* (**PLUS**) என்பது மலேசியாவில் மிகப்பெரிய நெடுஞ்சாலைக் கட்டுமான-செயலாக்க முதலீட்டு நிறுவனமாகும்.  
பொதுவாக, இந்த நிறுவனம் **பிளஸ்** (ஆங்கிலம்; மலாய்: **PLUS**) என்றே அழைக்கப்படுகிறது.  
இந்த நிறுவனம் அதிவேக நெடுஞ்சாலை இயக்கச் சேவைகளை வழங்குவதில் ஈடுபட்டுள்ளது. தென்கிழக்கு ஆசியாவில் விரைவுச்சாலை சுங்கச் சாவடிகளைக் கொண்ட மிகப்பெரிய நிறுவனமாகவும் செயல்படுகிறது. அத்துடன் உலகில் 8-ஆவது பெரிய விரைவுச்சாலை நிறுவனமாகவும் அறியப்படுகிறது.
# பிளஸ் விரைவுச்சாலைகள்

## பொது

பிளஸ் விரைவுச்சாலைகள் நிறுவனம் 27 சூன் 1986-இல் மலேசிய நெடுஞ்சாலைகள் நிறுவனம் எனும் பெயரில் தொடங்கப்பட்டது. 13 மே 1988 அன்று, அதன் பெயரை வடக்கு தெற்கு நெடுஞ்சாலை நிறுவனம் *(Projek Lebuhraya Utara Selatan Berhad)* (**PLUS**) என மாற்றியது.  
29 சனவரி 2002 அன்று, பிளஸ் விரைவுச்சாலைகள் நிறுவனம் ஒரு பொது நிறுவனமாக மலேசிய பங்குச் சந்தையில் இணைக்கப்பட்டது.
# பிளஸ் விரைவுச்சாலைகள்

## மாநிலச் சாலைகளின் குறியீடுகள்

மலேசியாவில் உள்ள மாநிலங்களில், கீழ்க்கண்டவாறு சாலைகளின் குறியீடுகள் பயன்படுத்தப்படுகின்றன. இந்த அமைப்பு முறையையே பிளஸ் நிறுவனமும் பயன் படுத்தி வருகிறது.  
- A:
- B:
- C:
- D:
- J:
- K:
- M:
- N:
- P:
- R:
- SA:
- T:
- W: (கோலாலம்பூர்)
- Q:
# பிளஸ் விரைவுச்சாலைகள்

## நிறுவன உறுப்பினர்களின் பட்டியல்

### உள்நாடு

| செயல்பாடு |  |  |  |
| --- | --- | --- | --- |
| <small>***<span>Projek Lebuhraya Usaha Sama Berhad</span>***</small> | <span>**உசகா சமா விரைவுச்சாலைத் திட்ட நிறுவனம்**</span>
**Projek Lebuhraya Usaha Sama Berhad (PLUS)** | 2011 | **மலேசியாவின் அனைத்து விரைவுச்சாலைகள்:**  
<p> வடக்கு-தெற்கு விரைவுச்சாலை  
<small> வடக்கு-தெற்கு விரைவுச்சாலை, வடக்கு வழித்தடம் (மலேசியா) & கிள்ளான் பள்ளத்தாக்கு புதிய விரைவுச்சாலை</small>  
<small> மலேசிய வடக்கு-தெற்கு விரைவுச்சாலை, தெற்கு வழித்தடம்</small>  
சிரம்பான்–போர்டிக்சன் விரைவுச்சாலை  
மலேசியா-சிங்கப்பூர் தரைப்பாலம்
மலேசிய கூட்டரசு சாலை 2  
வடக்கு-தெற்கு விரைவுச்சாலை மத்திய இணைப்பு  
மலேசியா-சிங்கப்பூர் இரண்டாவது பாலம் & இரண்டாவது இணைப்பு விரைவுச்சாலை  
பட்டர்வொர்த்–கூலிம் விரைவுச்சாலை  
பினாங்கு பாலம் |
| <small>***<span>PLUS Helicopter Services Sdn. Bhd.</span>***</small> | <span>**பிளஸ் உலங்கூர்தி சேவைகள் நிறுவனம்**</span>
**PLUS Helicopter Services Sdn Bhd (PLUS Heli)** | 2010 | உலங்கூர்தி சேவைகள் |
| <span>**தெராஸ் தொழில்நுட்ப நிறுவனம்**</span> | 1994 | தொழில்நுட்ப சேவைகள் |  |
| **தொட்டு செல்** | 1996 | மின்னியல் கட்டண முறை (Electronic Toll Collection) **Touch 'n Go** <span>**Smart TAG**</span> *(பங்குதாரர்)* | } |
# பிளஸ் விரைவுச்சாலைகள்

## நிறுவன உறுப்பினர்களின் பட்டியல்

### பன்னாடு

| செயல்பாடு |  |  |  |  |
| --- | --- | --- | --- | --- |
| <small>***<span>PLUS Expressways International Berhad (PEIB)</span>***</small> | <span>**பிளஸ் பன்னாட்டு விரைவுச்சாலை நிறுவனம்**</span>
**PLUS Expressways International Berhad (PEIB)** | 2011 | **பன்னாட்டு விரைவுச்சாலைகள்:**
யுனிகெஸ்ட் இன்ப்ரா வெஞ்சர்ஸ் நிறுவனம்
(Uniquest Infra Ventures Private Limited) (**இந்தியா**)
சிக்காம்பெக்-பாலிமனான் சாலை
(Cikampek–Palimanan Toll Road) (**இந்தோனேசியா**) | } |
# உதம்பூர் கிழக்கு சட்டமன்றத் தொகுதி

**உதம்பூர் கிழக்கு சட்டமன்றத் தொகுதி** என்பது இந்தியா<nowiki/>வில் உள்ள வட மாநிலமான ஜம்மு-காஷ்மீரின் ஜம்மு-காஷ்மீர் சட்டமன்றத்தில் உள்ள 90 தொகுதிகளில் ஒன்றாகும். இது உதம்பூர் மக்களவை தொகுதியின் ஒரு பகுதியாக உள்ளது.
# உதம்பூர் கிழக்கு சட்டமன்றத் தொகுதி

## சட்டப்பேரவை உறுப்பினர்கள்

| 2024 | ரன்பீர் சிங் பதானியா | பாரதிய ஜனதா கட்சி |
| --- | --- | --- |
# சௌர்யா சைனி

**சௌர்யா சைனி** (*Shourya Saini*) இந்தியாவைச் சேர்ந்த காது கேளாத விளையாட்டு வீரர் ஆவார். 2003 ஆம் ஆண்டில் இவர் பிறந்தார். தனது 19வது வயதில் 2021 கோடைகால காது கேளாதோர் ஒலிம்பிக்கில் (மே 2022 இல் நடைபெற்றது) இந்தியாவைப் பிரதிநிதித்துவப்படுத்தி தனது காது கேளாதோர் ஒலிம்பிக்கு போட்டியில் அறிமுகமானார்.  
2022 ஆம் ஆண்டு மே மாதம் நடைபெற்ற 2021 கோடைகால காது கேளாதோர் ஒலிம்பிக்கு விளையாட்டுப் போட்டிகளில் பங்கேற்று ஆண்களுக்கான 10மீ காற்றுச் சுழல் துப்பாக்கி சுடும் போட்டியில் வெண்கலப் பதக்கத்தை வென்றார். இந்த போட்டி நிகழ்வில் சக இந்தியரான தனுசு சிறீகாந்து வெற்றி பெற்றார்.
# சஞ்சய் குமார் (இ.ஆ.ப)

**சஞ்சய் குமார்** (*Sanjay Kumar (IAS)*) 1984 ஆம் ஆண்டுத் தொகுதியைச் சேர்ந்த இந்திய ஆட்சிப் பணி அலுவலர் ஆவார். 1961 ஆம் ஆண்டு பிப்ரவரி மாதம் 8 ஆம் தேதியன்று இவர் பிறந்தார். இந்திய நிர்வாக சேவை அதிகாரியான இவர் மகாராட்டிர அரசின் தலைமைச் செயலாளராக இருந்தார். மகாராட்டிரா மின்சார ஒழுங்குமுறை ஆணையத்தின் தலைவராகவும் பணியாற்றினார்.
# இரன்பீர் சிங் பதானியா

**இரன்பீர் சிங் பதானியா** (Ranbir Singh Pathania) (பிறப்பு 1979) சம்மு-காசுமீர் யூனியன் பிரதேசத்தைச் சேர்ந்த இந்திய அரசியல்வாதி ஆவார், பாரதிய ஜனதா கட்சியை சார்ந்த இவர், சம்மு-காசுமீரில் உள்ள உதம்பூர் கிழக்கு சட்டமன்றத் தொகுதியின் சட்டமன்ற உறுப்பினராக உள்ளார். சம்மு-காசுமீர் யூனியன் பிரதேசத்தின் எல்லை நிர்ணயம் செய்யப்படுவதற்கு முன்பு ராம்நகர் சட்டமன்ற சட்டமன்ற உறுப்பினராகவும் இருந்தார்.  
ராம்நகர் சட்டமன்ற உறுப்பினாராக தனது முதல் பதவிக்காலத்தில், பதானியா தனது தொகுதியில் பல்வேறு உள்கட்டமைப்பு திட்டங்களில் பணியாற்றினார். சாலை இணைப்பு இல்லாத ராம்நகரில் அவரது ஆட்சிக் காலத்தில் பல்வேறு சாலைகள் மற்றும் பாலங்கள் கட்டப்பட்டன. அவரது முயற்சியால் சம்மு-காசுமீர் அரசின் உயர்கல்வித் துறையின் மூலம் இரண்டு பட்டப்படிப்பு கல்லூரிகள் அனுமதிக்கப்பட்டன. ஒன்று மசல்டாவிலும் (Majalta) மற்றொன்று துது -பசன்த்கரிலும் (Dudu-Basantgarh) அமையப்பெற்றன . அவர் கட்சியின் செய்தித் தொடர்பாளராகவும் உள்ளார் .
# நாராயண கொங்கணபள்ளி

**நாராயண கொங்கணபள்ளி** (Narayana Konganapalle) இந்தியாவின் ஆந்திரப் பிரதேசத்தைச் சேர்ந்த ஒரு இந்திய இணை விளையாட்டு துடுப்புக்காரர் ஆவார். உலக படகோட்டல் ஆசிய மற்றும் ஓசியானிய ஒலிம்பிக்கு மற்றும் இணை ஒலிம்பிக்கு 2024 போட்டி களுக்கான தகுதிப் போட்டியில் அனிதாவுடன் சேர்ந்து இவரும் தகுதி பெற்றார். முன்னதாக, சீனாவின் ஆங்க்சோ<nowiki/>வில் நடைபெற்ற 2022 ஆசிய இணை விளையாட்டுப் போட்டிகளில் அனிதாவுடன் இணைந்து பிஆர் 3 கலப்பு இரட்டையர் பிரிவில் இவர் வெள்ளிப் பதக்கம் வென்றார்.
# நாராயண கொங்கணபள்ளி

## ஆரம்பகால வாழ்க்கை.

நாராயண கொங்கனபள்ளி இந்திய இராணுவத்தில் ஒரு படைத்துறை சிப்பாய் ஆவார். இவர் ஆந்திராவின் நந்தியா நகரத்தைச் சேர்ந்தவர்.